hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy fr hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
Բարի գալուստ Գյումրի. չվերթները վերսկսվել են
Սեպտեմբերի 15-ին «Շիրակ» օդանավակայանը բացեց իր դռները. կարմիր ժապավենի կտրման արարողությանը մասնակցելու էին եկել ՀՀ փոխվարչապետ Սուրեն Պապիկյանը, ՀՀ տարածքային կառավարման և ենթակառուցվածքների նորանշանակ նախարար Գնել Սանոսյանը, Շիրակի մարզպետ Հովհաննես Հարությունյանը, «Արմենիա» միջազգային օդանավակայանի պաշտոնյաները:
Սուրեն Պապիկյանը կատարված աշխատանքից գոհ էր, կարծիք հայտնեց, որ «Շիրակ» օդանավակայանը կդառնա Գյումրու զարգացման գրավականներից մեկը: Լրագրողները նկատեցին, որ պարոն Պապիկյանը մանրամասն ուսումնասիրում է կատարված աշխատանքները, ինչին պատասխանեց. «Վերջին շրջանում շինարարների հետ շփվելիս, շինարարական աշխատանքները դիտարկելիս՝ դարձել է բնավորության գիծ»:
Հարցին, թե դեպի Եվրոպա թռիչքներ կիրականացվե՞ն, փոխվարչապետը պատասխանեց. «Իհարկե՝ կիրականացվեն: Քանի որ այս օդանավակայանը նաև համարվում է լոուքոստ ընկերությունների համար հարմար օդանավակայան »:
«Շրջապատի» հարցին, թե ինչ ծանրաբեռնվածություն է նախատեսված օդանավակայանի համար, պատասխանեց. «Այս պահին բավականին ծանրաբեռնվածություն կա: Հաշվի առնելով, որ ռուսական տարբեր օդանավակայաններ որոշակի սահմանափակումներ ունեն, Գյումրու օդանավակայանը բոլորի համար ցանկալի օդանավակայան է՝ իր գնային քաղաքականությամբ և տարբեր այլ հանգամանքներից ելնելով»:
Թե ինչ ճակատագիր է սպասվում օդանավակայանի նախկին՝ քարաշեն շենքային հատվածին, Ս.Պապիկյանն ասաց, որ դա արդեն հաջորդիվ. «Սա էլ 2023թ-ին էր նախատեսված, բայց մենք որոշեցինք ավելի արագ անել, մնացածի մասին կխոսենք հետո»:
«Արմենիա» միջազգային օդանավակայաններ» ՓԲԸ գլխավոր մենեջեր Սերգեյ Ավետիսյանը նշեց, որ այս տարվա ընթացքում Գյումրու օդանավակայանը մեծ ակտիվություն է ցուցաբերել, հույս հայտնեց, որ այդպես էլ կշարունակվի. «Մեր ընկերության կողմից արվող ներդրումները պատահական չեն. տեսնում ենք ապագան։ Օդանավակայանն, անշուշտ, պիտի ունենա իր մրցակցային առավելությունը և մեր պատկերացրած տեսանկյունից՝ այն պիտի ծառայի որպես մեր երկրի երկրորդային օդանավակայան՝ հիմնական շեշտը դնելով բյուջետային ընկերությունների ներգրավման վրա»։
Հարցին էլ, թե կա՞ն շահագրգիռ ընկերություններ, որոնք կցանկանան «Շիրակ» օդանավակայանից թռիչքներ իրականացնել, Սերգեյ Ավետիսյանը պատասխանեց. «Արդեն իսկ մեծ թվով ավիաընկերություններ թռիչքներ իրականացնելու են, այդ թվում Ռուսաստանի խոշորագույն ավիաընկերություններից մեկը՝ «Աէրոֆլոտը», որը նախադեպային է լինելու «Շիրակ» օդանավակայանի համար։ Ավիաընկերությունների հետ մեր քննարկումներն անընդհատ բնույթ են կրում, չենք դադարում բանակցել իրենց հետ՝ ներկայացնելով թե՛ Գյումրին, թե՛ «Զվարթնոցը»։ Ես կարծում եմ, որ ապագայում կունենանք լավ ցուցանիշներ, միակ խնդիրն, անշուշտ, այն անկանխատեսելիությունն է մեր ոլորտում, որը պայմանավորված է համաճարակով, իսկ դա միայն մեզանով չէ, այլ աշխարհով մեկ է»։
Պատասխանատուների հաշվարկներով, այս ամենը հնարավորություն կտա ուղևորների թիվը տարեկան 250 հազարից հասցնել 700 հազարի։
Հ.Գ. ժամանման սրահի պատերը զարդարում են Գյումրու և Հայաստանի մարզերի հայտնի զբսաշրջային վայրերի լուսապատկերները, Ֆրունզիկ Մկրտչյանի, Գյումրու եկեղեցիների ու «Լոդկա» շենքի գծանկարները:
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
ՀՀ, Գյումրի, Իսահակյան փ., 76
(+374 312) 6 72 56
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: